# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0020

CYMERADWYWYD 16/05/2025

# TEITL Y SWYDD Gweithiwr Cymorth Gofal Iechyd Cymru (Iechyd Meddwl)

# BAND 2

|  |  |  |
| --- | --- | --- |
| Crynodeb o’r Swydd | | |
| * Yn gweithio fel rhan o'r tîm amlddisgyblaethol sy'n darparu gofal i gleifion/defnyddwyr gwasanaeth sy'n profi anghenion iechyd meddwl o fewn gwasanaethau cleifion mewnol gyda chefnogaeth a goruchwyliaeth gan weithiwr gofal iechyd proffesiynol cofrestredig. * Yn ymgymryd â neu'n cefnogi gweithgareddau a thasgau gofal personol fel y'u dirprwywyd gan weithiwr gofal iechyd proffesiynol cofrestredig, yn unol â Chanllawiau Dirprwyo Cymru Gyfan AaGIC * Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf yn rheolaidd am gyflwr y claf/cleient a'i welliant/dirywiad * Cynnal safonau uchel o lanweithdra yn y lleoliad gofal iechyd a storio eitemau stoc yn briodol * Cyflawni'r rôl yn unol â Gwerthoedd y Bwrdd Iechyd/Ymddiriedolaeth a'r Cod Ymddygiad ar gyfer Gweithwyr Cymorth Iechyd yng Nghymru, gan gynnwys cynnal diogelwch corfforol, gweithdrefnol a pherthynol. | | |
| Yn gyfrifol i’r canlynol | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Cynllunio a blaenoriaethu ei lwyth gwaith dyddiol ei hun o fewn y maes, gan sicrhau bod tasgau'n cael eu cwblhau'n effeithlon, yn ddiogel ac yn effeithiol ac yn unol ag anghenion a chynllun gofal y claf a aseswyd ac a nodwyd.  Gweithio o fewn gweithdrefnau sefydledig wrth ddarparu gofal; ac o dan oruchwyliaeth gweithiwr gofal iechyd proffesiynol cofrestredig.  **Gofal**  Ymgymryd â gofal neu gefnogi hunanofal yn ôl cyfarwyddyd y gweithiwr gofal iechyd proffesiynol cofrestredig, gan ddilyn cynlluniau gofal y cytunwyd arnynt, a darparu gwybodaeth i'r gweithiwr gofal iechyd proffesiynol cofrestredig a fydd yn galluogi monitro a diwygio cynlluniau gofal.  Adnabod ac adrodd ar newidiadau a welwyd yn anghenion corfforol a seicolegol y claf i weithiwr gofal iechyd proffesiynol cofrestredig.    Ymgymryd â safonau uchel o reoli atal heintiau yn y lleoliad gofal iechyd, trwy arferion hylendid dwylo effeithiol, cynnal amgylchedd glân a glanhau offer.  Cael cydsyniad ar sail gwybodaeth cyn darparu gofal, deall y camau gweithredu sydd eu hangen os gwrthodir gofal.  Arddangos gofal a thosturi at gleifion, gofalwyr a pherthnasau i helpu i sicrhau gofal o ansawdd uchel i gleifion bob amser mewn modd sy’n canolbwyntio ar yr unigolyn.  Cefnogi gyda, neu lle bo angen darparu gofal personol i gleifion/cleientiaid, gan gynnwys defnyddio'r gawod neu'r bath, cyfleusterau golchi, gwisgo, cefnogi anghenion hylendid y geg, galluogi cleifion i ddiwallu eu hanghenion hylendid, cael mynediad at doiledau a'u defnyddio, casglu a gwaredu gwastraff corfforol, gan sicrhau bod preifatrwydd, urddas a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill.  Cynorthwyo pobl i fwyta ac yfed trwy ddewis bwyd a diodydd priodol a'u galluogi i baratoi ar gyfer bwyta ac yfed, gan eu cynorthwyo lle bo'n briodol.  Mynd ati i hyrwyddo cyfleoedd i gefnogi’r claf i fod yn annibynnol lle bo hynny’n briodol a galluogi perthynas therapiwtig â chleifion/defnyddwyr gwasanaeth trwy ymgysylltu a gweithgareddau fel y’u hystyrir yn briodol i’r claf neu grŵp cleient.  Adnabod sefyllfaoedd heriol a allai fod angen atal a dad-ddwysáu a galw am gefnogaeth, wrth ymwahanu, er mwyn rheoli risg yn ddiogel.  Gwneud popeth posibl i sicrhau cysur, urddas a diogelwch cleifion, cleientiaid, teulu a ffrindiau, ac i uniaethu â charedigrwydd ac empathi i bawb dan sylw.  Cofnodi gwybodaeth gywir ac amserol yn y dogfennau priodol gan gynnwys dogfennu, er enghraifft pwysau, taldra, mynegai màs y corff (BMI), a chofnodi maeth a hydradiad.  Lleddfu pwysedd yn ôl y cyfarwyddyd, gan adrodd am bryderon i'r gweithiwr gofal iechyd proffesiynol cofrestredig.  Adrodd am bryderon yn ymwneud â Diogelu oedolion a phlant i weithiwr gofal iechyd proffesiynol cofrestredig yn ddi-oed.  Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas ymarfer.  Gweithredu fel chaperone, hebrwng cleifion i adrannau eraill o fewn yr ysbyty y maent yn derbyn gofal amdanynt dan ddirprwyaeth gweithiwr gofal iechyd proffesiynol cofrestredig.    Sicrhau diogelwch cleifion/cleientiaid sydd angen lefel uwch o oruchwyliaeth, er enghraifft cleifion sydd mewn perygl o gwympo neu sydd â nam ar eu cof.  **Stoc ac Offer**  Mae’n bosibl y bydd yn ofynnol i ddeiliad y swydd sicrhau bod lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.  Cynnal glendid offer ym mhob man clinigol ac anghlinigol, gan gynnwys glanhau pob math o offer, ac ystafelloedd/mannau yn y lleoliad gofal.  Cadw, dychwelyd neu waredu eiddo unigolyn yn ddiogel.  Gwaredu llieiniau a gwastraff clinigol yn gywir, a glanhau'r amgylchedd gofal clinigol.  **Cyfathrebu**  Defnyddio amrywiaeth o sgiliau cyfathrebu llafar a di-eiriau er mwyn meithrin a chynnal perthnasoedd therapiwtig cadarnhaol sy'n benodol i bob claf/defnyddiwr gwasanaeth a gofalwyr unigol, a bod yn ymwybodol o ble y gall rhwystrau fodoli.  Darparu gwybodaeth arferol briodol yn effeithiol i gleifion, gofalwyr a staff eraill, gan ddefnyddio technegau cyfathrebu priodol i oresgyn rhwystrau i ddealltwriaeth a rhoi cymorth gan ddefnyddio empathi a thact yn ystod digwyddiadau trallodus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft, anableddau dysgu neu rwystrau iaith/cyfathrebu.  Cyfathrebu’n glir ac yn briodol gyda’r tîm amlddisgyblaethol, gan dderbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen, ac amlygu pryderon sydd gennych ar unwaith.  Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol.  **Gwella a Monitro**  Bydd yn ofynnol i ddeiliad y swydd ddilyn yr holl ddeddfwriaeth a pholisïau a gweithdrefnau sefydliadol, a gofynnir iddo wneud sylwadau ar weithdrefnau ar gyfer ei faes gweithgarwch.  Cyfrannu at raglenni ymchwil, archwiliadau a threialon clinigol a gyflawnir yn y maes gwaith yn ôl yr angen.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Lefel 2 mewn Gofal   neu  Yn gallu ymgymryd â chyfnod ymsefydlu a hyfforddiant yn y swydd a fydd yn cynnwys gwybodaeth ddamcaniaethol am ofal ac ystod o weithdrefnau cysylltiedig â gwaith, er enghraifft cwblhau llyfr gwaith seiliedig ar gymhwysedd sy'n cyfateb i gymhwyster galwedigaethol Lefel 2.   * Yn gallu deall a chydymffurfio â safonau ymsefydlu gorfodol a'r Cod Ymddygiad ar gyfer Gweithwyr Cymorth Gofal Iechyd yng Nghymru. * Yn gallu cwblhau hyfforddiant hunanamddiffynnol/ymwahanu (ardystiedig/achrededig) yn ystod y cyfnod ymsefydlu.  Dymunol  * Cymhwyster galwedigaethol Lefel 2 mewn pwnc perthnasol sy’n ymwneud â gofal iechyd. * Hyfforddiant hunanamddiffynnol/ymwahanu ardystiedig/achrededig. | | |
| Profiad | | |
| **Hanfodol**   * Profiad o weithio fel rhan o dîm.   **Dymunol**   * Profiad blaenorol o weithio gyda phobl mewn rôl gofalu. | | |
| Sgiliau a Phriodoleddau | | |
| **Hanfodol**   * Sgiliau cyfathrebu da – ar lafar ac yn ysgrifenedig, gyda’r gallu i gyfleu gwybodaeth yn glir ac yn sensitif. * Yn gallu aros yn bwyllog mewn sefyllfaoedd sy’n achosi straen. * Yn gallu dangos agwedd ofalgar a thosturiol. * Sgiliau trefnu, gyda'r gallu i gynllunio a blaenoriaethu eich llwyth gwaith eich hun yn effeithlon. * Yn gallu defnyddio technoleg i ymgymryd â’r rôl er enghraifft Microsoft Office, e-bost, Teams ac ati. * Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.   **Dymunol**   * Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| * Cliriad manylach gan y Gwasanaeth Datgelu a Gwahardd (DBS) gan gynnwys gwiriad Rhestr Gwaharddedig Oedolion a Phlant. * Yn gallu gweithio amrywiaeth o batrymau sifft. | | |